25/03/2021 | Administración LocalMunicipal
Ames
Resolución provisional para a concesión de subvencións para as axudas PEL-Reactiva

ANUNCIO RESOLUCIÓN PROVISIONAL PARA A CONCESIÓN DE SUBVENCIÓNS PARA AS AXUDAS PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO AOS CONCELLOS DE MENOS DE 50.000 HABITANTES Por Resolución da Alcaldía número 1100/2021, do 23 de marzo, aprobouse a concesión provisional das seguintes axudas para a reactivación económica e social do Concello de Ames. PEL-REACTIVA. EXPEDIENTE: 2636/2020 ANTECEDENTES: Por resolución da Deputación Provincial da Coruña publicada no BOP o 28 de outubro de 2020 se aproba a concesión definitiva dunha subvención ao Concello de Ames por importe de 582.547,86 €, para a concesión de axudas por parte do Concello de Ames para impulsar a actividade económica e o emprego no termo municipal de Ames, e contribuír a paliar na medida do posible os danos derivados da pandemia da COVID-19 nas microempresas e autónomos. O 4 de novembro de 2020 o Concello de Ames aproba por Resolución de Xunta de goberno Local as bases e convocatoria de concesión de axudas correspondentes ao Fondo de financiación para a reactivación económica e social PEL-REACTIVA, publicada o seu extracto no BOP da Coruña (número 189) o 09 de novembro de 2020. O técnico de promoción económica Diodoro Vileya Holban e a Concelleira de promoción económica Cristina Pilar Gales Matienzo emiten informe proposta o 23 de marzo de 2021, para valorar as solicitudes incluídas e emitir ditame expresando a relación de solicitantes para os que se propón a estimación/desestimación provisional, inadmisión a trámite, e renuncia de solicitantes, así como o importe que se concede provisionalmente, de ser o caso. A convocatoria de Deputación da Coruña (BOP 12/8/2020), pola que se aproba a liña de axudas 1.3 PEL REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DE SUBVENCIÓNS, na súa norma 10 establece que será a Alcaldía, a que ditará resolución de concesión provisional. Existe consignación adecuada e suficiente na aplicación. FUNDAMENTOS XURÍDICOS – Lei 38/2003, do 17 de novembro, Xeral de Subvencións. – R. D. 887/2006, do 21 de xullo, polo que se aproba o Regulamento da Lei 28/2003. – Lei 9/2007, do 13 de xullo, de Subvencións de Galicia. – Lei 39/2015, do 1 de outubro, do Procedemento Administrativo Común das Administracións Públicas. – Lei 7/1985, do 2 de abril, Reguladora das Bases de réxime local. – R. D. L.2/2014, do 5 de marzo, que aproba o texto refundido da Lei Reguladora de Facendas Locais. Tras a revisión por parte do departamento de promoción económica e tras a comprobación dos requisitos establecidos nas bases da convocatoria e a resolución das mesmas Resolvo: 1.º.–Beneficiarios, por reunir a totalidade de requisitos e aportar a documentación requirida na convocatoria, con indicación do número de expediente individual, número de identificación fiscal, Grupo solicitado, e importe da subvención, segundo a puntuación obtida en cada un dos grupos debéndoselle conceder un prazo de 10 días hábiles para presentaren as alegacións que consideren oportunas: GRUPO I GRUPO II GRUPO III NOTA (1).–No caso do expediente 6131, CIF B70345277, na valoración lle corresponderían 2.500,00 €. Porén se conceden 547,86 € por ser o crédito dispoñible, quedando os restantes 1.952,14 € contemplado no apartado 3.º (solicitudes que, cumprindo coas condicións administrativas e técnicas, son desestimadas provisionalmente por superar a contía máxima do financiamento dispoñible) O importe total das subvencións que se propoñen conceder provisionalmente ascende a 582.547,86 €. Os beneficiarios propostos cumpren cos requisitos establecidos nas bases 4.ª e 5.ª da convocatoria, así como estar ao corrente no cumprimento nas súas obrigas tributarias, coa Facenda Estatal (AEAT), coa Tesoureira Xeral da Seguridade Social (TGSS), Para a concesión definitiva deberase aportar documentación relativa a estar ao corrente nas súas obrigas coa Axencia Tributaria Galega (ATRIGA). 2.º.–Solicitudes que, cumprindo coas condicións administrativas e técnicas, son desestimadas provisionalmente por superar a contía máxima do financiamento dispoñible de 582.547,86 €, fixado na base 3.º (crédito orzamentario) reguladora desta convocatoria de axuda, debéndoselle conceder un prazo de 10 días hábiles para presentaren as alegacións que consideren oportunas.3.º.–Solicitudes desestimadas provisionalmente por non cumprir os requisitos establecidos na convocatoria para ser beneficiarios debéndoselle conceder un prazo de 10 días hábiles para presentaren as alegacións que consideren oportunas, con indicación do número de expediente persoal individual, número de identificación fiscal, causa da desestimación, grupo solicitado, por orde segundo a puntuación obtida en cada un dos grupos Causa desestimación 4.º.–Notificarase a presente resolución a todos os solicitantes, mediante a súa publicación no Boletín Oficial da Provincia da Coruña, de acordo co establecido no artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas (LPACAP), concedéndolles un prazo de 10 días hábiles para presentaren as alegacións que considere oportunas. A resolución publicarase igualmente no taboleiro de anuncios da sede electrónica do Concello de Ames. Como establece a Norma 10 da convocatoria de axudas da Deputación da Coruña PELREACTIVA, dirixida aos concellos da provincia de menos de 50.000 habitantes, neste prazo de 10 días hábiles, as entidades interesadas presentarán, de ser o caso, a desistencia da solicitude ou as alegacións que consideren oportunas. No caso de non formular desistencia expresa, a subvención considérase aceptada tacitamente. No caso de que existan alegacións, resolveranse expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario/a proposto fronte ao Concello mentres non se lle notifique a resolución definitiva de concesión.5.º.–Por tratarse dun acto de trámite a resolución de concesión provisional non é susceptible de recurso en vía administrativa (artigo 112.1 LPACAP). 6.º.–A resolución de concesión definitiva publicarase no taboleiro de anuncios da sede electrónica do Concello de Ames e os beneficiarios/as da subvención deberán presentar a documentación xustificativa, como data máxima, o 12 de abril de 2021. Ames, 24 de marzo de 2021. O alcalde José M. Miñones Conde